24. ΒΑΣΙΛΙΚΟΝ ΔΙΑΤΑΓΜΑ υπ' αριθ. 121 της 26 Ιαν./13 Φεβρ. 1968 (ΦΕΚ Α΄ 31)  Περί ασφαλίσεως εις τους κλάδους αναπηρίας, γήρατος και θανάτου του Ι.Κ.Α. των υδρονομικών οργάνων. Έχοντες υπ' όψιν: 1)Τας διατάξεις της παρ. 2 του άρθρ. 13 του Ν.Δ. 4523/29.6-7.7.66 «περί συνταξιοδοτήσεως των οργάνων της Αγροφυλακής». 2)Τας διατάξεις των άρθρ. 1 και 2 του Α.Ν. 1846/1951 «περί Κοινωνικών Ασφαλίσεων» ως ετροποποιήθη μεταγενεστέρως». 3)Την υπ' αριθ. 658/1967 γνωμοδότησιν του Συμβουλίου Επικρατείας, προτάσει των Ημετέρων, επί των Εσωτερικών και Εργασίας Υπουργών, απεφασίσαμεν και διατάσσομεν: Άρθρ.1.-Από της ισχύος του παρόντος υπάγονται υποχρεωτικώς και αυτοδικαίως εις τους κλάδους αναπηρίας, γήρατος και θανάτου του Ιδρύματος Κοινωνικών Ασφαλίσεων τα υδρονομικά όργανα τα εκλεγόμενα υπό των Δημοτικών ή Κοινοτικών Συμβουλίων, των τοπικών επιτροπών αρδεύσεως και λοιπών οργανισμών. Άρθρ.2.-Αι εκάστοτε ισχύουσαι διατάξεις περί των όρων και προϋποθέσεων απονομής των παροχών του Ι.Κ.Α. και περί του τρόπου υπολογισμού αυτών εφαρμόζονται και επί των προσώπων του προηγουμένου άρθρου. Άρθρ.3.-Η ισχύς του παρόντος άρχεται από της πρώτης του μεθεπομένου της δημοσιεύσεως του μηνός. Εις τον Ημέτερον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. (Αντί της σελ. 72,19(α) Σελ. 72,19(β) 350Α-177 580 Επέκταση της ασφαλίσεως 15Β.Β.β.22-24 